Diari Oficial de la Generalitat Valenciana


Sumari del DOGV 1647, del 22-10-1991 (1991/822953)

DECRET 181/1991, de 15 d'octubre, del Consell de la Generalitat Valenciana, pel qual s'estableix l'òrgan competent per a la resolució d'expedients en matèria de bens d'interès cultural de competència de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/10/15/181/dof/vci/html**

### Dades del document

Número de DOGV
:   1647

Data del DOGV
:   22-10-1991

Secció del DOGV
:   DISPOSICIONS GENERALS

Número del document
:   1991/822953


Data del document
:   15-10-1991

Organisme emissor
:   Conselleria de Cultura, Educació i Ciència

Tipus de document
:   Decret

Decret 181/1991, de 15 d'octubre, del Consell de la Generalitat Valenciana, pel qual s'estableix l'òrgan competent per a la resolució d'expedients en matèria de béns d'interès cultural de competència de la Generalitat Valenciana.  
La Llei 16/1985, de 25 de juny, de Patrimoni Històric, en l'article 6.a) estableix com a organismes competents per a l'execució els que a cada comunitat autònoma tinguen al seu càrrec la protecció del patrimoni histèric.  
Igualment, la citada llei disposa en l'article 9 i en la disposició transitòria sisena que la declaració individualitzada d'un bé d'interès cultural es farà mitjançant un reial decret.  
El Tribunal Constitucional, mitjançant una sentència de 31 de gener de 1991 (Butlletí Oficial del Estat número 48, de 25 de febrer de 1991), ha declarat per als casos no contemplats en l'article 6.b) de la Llei de Patrimoni Histèric, que correspon a les comunitats autònomes, si la tenen assumida estatutàriament, la competència per a emetre la declaració formal de béns d'interès cultural, tant als expedients incoats abans que entrés en vigor la vigent Llei 16/1985 com als que ho foren amb posterioritat a l'entrada en vigor d'aquesta llei als quals es refereix la disposició transitòria sisena, i també per a acordar que la declaració d'un determinat bé d'interès cultural quede sense efecte.  
Depurats d'aquesta manera els preceptes citats del seu excés competencial per la sentència citada, s'escau establir l?òrgan competent respecte de l?àmbit de competències de la Comunitat Valenciana per a la declaració d'un bé d'interés cultural, de forma individualitzada.  
Per tot això, vist l'article 31.5 de l?Estatut d?autonomia de la Comunitat Valenciana, a proposta del Conseller de Cultura, Educació i Ciència i amb la deliberació prèvia del Govern Valencià en la reunió del dia 15 d'octubre de 1991,  
DECRETE:  
Article primer La declaració de bé d'interés cultural prevista en la Llei 16/1985, de Patrimoni Històric, en l?àmbit de competències d'aquesta comunitat autònoma es farà mitjançant decret del Consell de la Generalitat Valenciana, a proposta del Conseller de Cultura Educació i Ciència.  
Article segon   
Amb aquesta finalitat, el Conseller de Cultura, Educació i Ciència s'han acomplert els tràmits preceptius en la incoació i instrucció de l?expedient, i n'acompanyarà un extracte en el qual consten les dades necessàries per a la declaració i els documents gràfics corresponents.  
Article tercer  
També adoptarà la forma de decret del Consell de la Generalitat Valenciana, a proposta del Conseller de Cultura, Educació i Ciència, l'acord pel qual la declaració d'un bé d'interés cultural quede sense efecte, d'acord amb el que disposa l'article 9.5 de la Llei de Patrimoni Històric.  
DISPOSICIONS TRANSITORIES  
Primera  
Les disposicions que es contenen en aquest decret seran d'aplicació en els expedients tramitats d'acord amb la normativa vigent, fins a l?entrada en vigor d'aquest decret.  
Segona  
Fins que la comunitat autònoma dicte normes específiques sobre el procediment, s'aplicarà allò que es disposa en el Reial Decret 111/1986, de 10 de gener, que desenvolupa parcialment la Llei 16/1985, de 25 de juny.  
DISPOSICIONS FINALS  
Primera  
Es faculta el Conseller de Cultura, Educació i Ciència per a dictar totes les disposicions que calguen per a l?execució, el desenvolupament i l'aplicació d'aquest decret.  
Segona  
Aquest decret es publicarà en el Butlletí Oficial del Estat i entrarà en vigor l?endemà que es publique en el Diari Oficial de la Generalitat Valenciana.  
València, 15 d'octubre de 1991.  
El president de la Generalitat Valenciana,   
JOAN LERMA I BLASCO  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI